
2241 Sülysáp, Szent István tér 1.

NYILVÁNOS

Előterjesztés elkészítésének időpontja: 2017. június 15.
Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: szerződéstervezet (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2017. június 22-én tartandó munkaterv szerinti ülésére

18. napirendhez

Tárgy: Mezőgazdasági területek haszonbérleti szerződésének meghosszabbítása 
Tisztelt Képviselő-testület!
Kocsis János Sülysáp, Bogdán Flórián utca 5. szám alatti lakos 2012. október 1. óta haszonbérleti szerződés alapján művelés céljára bérli a Sülysáp 0216/10 hrsz.-ú szántó művelési ágú 14 ha 1733 m2 területű 27,31 AK értékű,  valamint a Sülysáp, 0468/7, 0468/8, 0468/9, 0468/10, 0468/11, 0468/12, 0468/14, 0468/15  hrsz.-ú összesen  3 ha 3735 m2 nagyságú 394,02 AK értékű földrészleteket. 
Az ingatlan haszonbérleti díjaként évente aranykoronánként 22 kg búza szeptemberi tőzsdei átlag árfolyamának megfelelő díjat fizetett. 
Miután Kocsis János haszonbérleti szerződése 2017. október hónapban lejár, kérte a haszonbérleti szerződés 5 évvel, 2022. október 2. napjáig történő meghosszabbítását.
A mező- és erdőgazdasági földek forgalmáról 2013. évi CXXII. törvény (Fftv.) 44. § (1) bekezdése szerint a haszonbérleti szerződés határozott időtartamra, legalább 1 gazdasági évre és legfeljebb 20 évre köthető meg.
A Fftv. 49. § (1) bekezdése szerint a föld haszonbérbe adása esetén a földre vonatkozó, és a haszonbérbeadó által elfogadott haszonbérleti ajánlatot egységes okiratba foglalt szerződésbe (a továbbiakban: haszonbérleti szerződés) kell foglalni, és azt a haszonbérbeadónak - a felek aláírásától számított 8 napon belül - közölnie kell e törvényen, valamint más törvényen alapuló előhaszonbérleti jog jogosultjaival. A haszonbérleti szerződést - az e törvény végrehajtására kiadott rendeletben meghatározottak szerint - az előhaszonbérletre jogosultakkal a föld fekvése szerint illetékes települési önkormányzat jegyzője útján hirdetményi úton kell közölni, azzal, hogy a haszonbérbeadónak a haszonbérleti szerződést a más törvényen alapuló előhaszonbérletre jogosultakkal közvetlenül is közölni kell. 

A haszonbérleti szerződések megkötésére vonatkozó szabályokat kell alkalmazni a 2013. január 1-jén fennálló haszonbérleti szerződéseknek a 2013. január 1-jét követő módosítása esetére is, ha a szerződés módosítása a haszonbérlet időtartamának meghosszabbítására irányul.
Miután Kocsis János a bérlői kötelezettségeinek mindeddig megfelelően eleget tett javaslom a bérleti szerződés meghosszabbítását.

…/2017. (VI. 22.) ÖKT határozati javaslat

Sülysáp Város Önkormányzatának Képviselő-testülete az Mötv. 107. §-a, valamint az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet alapján 

1./ az önkormányzat tulajdonában álló Sülysáp 0216/10, 0468/7, 0468/8, 0468/9, 0468/10, 0468/11, 0468/12, 0468/14, 0468/15 hrsz.-ú ingatlanok vonatkozásában Kocsis János Sülysáp, Bogdán Flórián utca 5. szám alatti lakossal 2012. október 2. napján megkötött haszonbérleti szerződés 5 évvel, 2022. október 2-ig történő meghosszabbításához hozzájárul,

2./ a haszonbérleti díjat évenként 22 kg búza szeptemberi tőzsdei átlag árfolyamának összegében állapítja meg,

3./ felkéri a polgármestert a szükséges intézkedések megtételére, a szerződésmódosítás aláírására.





Határidő: 2017. október 2.

Felelős: polgármester
Sülysáp, 2017. június 15.

Horinka László s.k. 

